《次和正仲咏荷花月露二景》
宋代·舒岳祥

风清月白天垂碧，有恨如羞半敛花。
红袖粉痕晨带湿，翠盘珠影夜生华。
杨枝洒润菩提雨，薇水流香仙子家。
几度晓风过麴院，七年不见使人嗟。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。